**PREHĽAD AKTUÁLNYCH OPATRENÍ K ŠKOLSKÉMU ROKU 2021/2022**

|  |  |
| --- | --- |
| **BEZPRÍZNAKOVOSŤ – potvrdenie** | **Pokiaľ sa náš okres nachádza v zelenej farbe, potvrdenie** **o bezpríznakovosti sa pri prvom nástupe do školy nevyžaduje.** No po každom prerušení dochádzky do školy v trvaní 3 a viac po sebe nasledujúcich dní (vrátane víkendov a sviatkov) rodič predkladá „Písomné vyhlásenie o bezpríznakovosti žiaka“, ktoré nájdete i na našej webovej stránke v sekcii Tlačivá**. Potvrdenie rodič predkladá i každý pondelok, ak škola prejde do oranžovej fázy.** Žiak s príznakmi musí zostať doma. Pokiaľ rodič nevie vylúčiť príznaky, kontaktuje detského lekára. |
| **PRERUŠENIE VYUČOVANIA  V TRIEDACH** | Podľa nového COVID Automatu budú školy otvorené vo všetkých farbách okresov.  Na rozdiel od minulého školského roka sa bude prerušovať vyučovanie len v jednotlivých triedach, nie v celej škole.  Ak sa v triede vyskytne žiak alebo zamestnanec pozitívny na ochorenie COVID-19, pôjdu žiaci z triedy do 14-dňovej karantény (okrem tých, ktorí si uplatňujú výnimku z karantény).  Ak sa osoba pozitívna na ochorenie COVID-19 vyskytne v domácnosti žiaka, zostáva v karanténe len tento žiak. Jeho trieda pokračuje v prezenčnom vyučovaní. Ak je osoba v domácnosti žiaka v karanténe (je úzky kontakt pozitívneho), žiak môže chodiť do školy do momentu, pokiaľ sa u rodiča nepotvrdí ochorenie COVID-19.  Rodič má povinnosť nahlásiť karanténu žiaka detskému lekárovi, ktorý na jeho karanténu dohliada. |
| **VÝNIMKY  Z KARANTÉNY** | Výnimku z karantény v prípade výskytu osoby pozitívnej na ochorenie COVID-19 v triede si môžu uplatniť:  - **žiaci, ktorí prekonali ochorenie COVID-19 za posledných 180 dní(na základe výsledku PCR testu,Ag testu, testu na protilátky),**  - **plne zaočkovaní žiaci alebo žiaci zaočkovaní 1. Dávkou do 180 dní od prekonania ochorenia COVID-19.**  Za žiaka môže rodič oznámiť škole výnimku z karantény predložením „Oznámenie o výnimke z karantény“. Tlačivo tiež nájdete na našej webovej stránke v sekcii Tlačivá. |
| **DOMÁCE SAMOTESTOVANIE** | Naša škola objednala pre každého žiaka 25 ks testov na domáce samotestovanie. Testovanie je dobrovoľné. Pokiaľ rodič prejaví záujem o samotesty, príde si tieto osobne prevziať do školy v čase a na miesto, ktoré bude oznámené prostredníctvom webovej stránky školy. Zatiaľ nám samotesty neboli ministerstvom dodané. |
| **OSPRAVEDLNENIE  DOCHÁDZKY** | Rodič môže svojim rozhodnutím ospravedlniť žiaka na 5 po sebe idúcich vyučovacích dní.  Pri absencii viac ako 5 po sebe idúcich vyučovacích dní z dôvodu ochorenia musí predložiť potvrdenie od detského lekára, v opačnom prípade pôjde o neospravedlnenú neprítomnosť na vyučovaní, ktorá môže mať za následok zhoršenú známku zo správania, prípadne nutnosť vykonať  komisionálne skúšky. |
| **OČR** | Rodič má nárok na ošetrovné (OČR) ak riaditeľ školy alebo regionálny úrad verejného zdravotníctva rozhodol o prerušení vyučovania v triede žiaka do 11 rokov, alebo ak žiak vyžaduje celodenné ošetrovanie na základe potvrdenia detského lekára. Ak rodič nechá žiaka doma na základe vlastného rozhodnutia, nárok na OČR mu nevzniká. |

**V prípade nejasností kontaktujte riaditeľa školy Mgr. Ivana Brezovského na tel. č. 041/5572133**